DH. A36.73885. SOLICITUDE DE JOSÉ ANTONIO LÓPEZ SÁNCHEZ DE CAUDAL DE AUGAS PROCEDENTE DE DÚAS CAPTACIÓNS NA PARROQUIA DE ARNOIS (SAN XIAO), CONCELLO DE A ESTRADA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 20/10/2021)

As características do aproveitamento son: As obras consisten en dúas captacións na parcela 156, do polígono 8 de A Estrada, referencia catastral 36017A00800156, mediante a escavación dunha zanxa a contrapendente, onde foi colocado un tubo de dren de 110 mm. de diámetro e uns 6 m. de lonxitude, onde a auga se conduce ata onde se construíu unha pequena arqueta de recepción de auga de 0,70 x 0,70 x 0,40 m. de onde sae a auga conducida en tubo de PE de 63 mm. de diámetro cara o outro nacente, onde se realizou a mesma técnica de captación. Neste segundo nacente recibe a auga do primeiro, para despois continuar en tubo de 63 mm. de diámetro en PE soterrada a unha media de 80 cm. de rasante de terreo ata chegar a onde se aloxa o depósito de acumulación de auga. As dúas captacións dispoñen de porta de acceso ás arquetas con candado e rexilla de ventilación. A separación entre os dous nacentes é de 29.00 m, situándose as captacións na zona de policía do regato a Regueira, afluente do Ulla. A distancia mínima do nacente 2 é de 12,00 m. A parcela ten unha forte pendente cara o regato, situándose a cota do nacente 2 a uns 7,00 m. do alto con respecto ao regato. Ao saír da parcela dos nacentes, a tubaxe discorre por unha pista e atravesa un regato por debaixo da tubaxe de paso da auga do regato. Continúa ata un depósito de acumulación, situado na parte alta da parcela onde se sitúa a vivenda a abastecer. O depósito está construído en formigón, 2,00 m. de longo por 1,10 m. de alto, por un ancho de 1,00 m, volume de 2.000 l. Está provisto de tapa superior de acceso con candado, tubo de ventilación, rexilla e tubo de rebose que envía a auga cara un regato próximo. Conta cunha arqueta adosada pechada con trampilla con candado, dunhas medidas de 0,60 x 0,70 x 1,20 m. que inclúe a válvula de corte e o contador da auga homologado, saíndo a tubaxe de PE de 40 mm. de diámetro ata a vivenda, onde se conecta coa fontanería interior. A distancia entre o nacente 2 ata o depósito é de 150 m, e dende o depósito á vivenda de 56 m. Nun radio de 100 m. non hai ningunha captación, nin actividade comercial, industrial ou agraria. Coordenadas UTM (Datos ETRS89): O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe. Santiago de Compostela, o Xefe do Servizo Territorial, Jesús Antonio Manrique Merino (Sinatura dixital)